寒食雜興三首  其二
作者：周紫芝
朝代：宋

paragraphs: 憶昔在京華，醉踏長安市。
長安白面郎，快馬如流水。
羅襦照暮春，鬬草攜佳麗。
就中五侯家，雲幄耀金翠。
九陌過香軿，都人拾遺珥。
歌喧樂佳節，日暮多沉醉。
榮華一消歇，禍亂蒼黄起。
北狩隨兩宫，血屬六萬指。
征車去悠悠，河水日瀰瀰。
浩歌哀江頭，老淚不可止。